b"\n_START_ARTICLE_\nCan Pau Xic (Rupit i Pruit)\n_START_SECTION_\nDescripci\xc3\xb3\n_START_PARAGRAPH_\nCasa entre mitgera assentada sobre el desnivell del terreny i amb la fa\xc3\xa7ana orientada vers tramuntana i la banda de migdia mira vers la riera de Rupit. A la planta presenta un portal rectangular amb inscripcions. Al primer pis s'hi obre una finestra amb l'ampit motllurat i un xic deteriorat; t\xc3\xa9 una espiera a sota. A la part dreta s'hi obre una petita finestra amb llinda de fusta. \xc3\x89s constru\xc3\xafda en pedra sense polir i arrebossada amb els de pedra.\n_START_SECTION_\nHist\xc3\xb2ria\n_START_PARAGRAPH_\nLa import\xc3\xa0ncia de les cases d'aquest carrer rau sobretot en la bellesa arquitect\xc3\xb2nica i la unitat dels edificis que la integren, tots ells constru\xc3\xafts als segles XVII i XVIII i que han estat restaurats recentment amb molta fidelitat._NEWLINE_L'establiment de cavallers al Castell de Rupit als segles XII i XIII donaren un caire aristocr\xc3\xa0tic a la poblaci\xc3\xb3, al segle XIV la demografia baixa considerablement. Al fogatge del segle XVI ja s'observa una certa recuperaci\xc3\xb3 i a partir del segle XVII comen\xc3\xa7a a ser nucli important de poblaci\xc3\xb3, ja que durant la guerra dels Segadors, al 1654, s'hi establiren molts francesos."